[{"text_idx": "#000000", "text": "Tihti kuulen tuttavatelt, et mina seda rassolniku po\u0303hja ku\u0308ll ise ei tee, liiga keeruline on. Tegelikult on supipo\u0303hjade tegemise juures ko\u0303ige ta\u0308htsam asi otsus, et nu\u0308u\u0308d ma hakkan seda ise tegema. Iseenesest ei ole protsessis midagi keerulist ning po\u0303hjad tulevad maitsvad ja sa\u0308ilivad ka va\u0308ga ha\u0308sti. Kui ainult kaaned on korralikud ja purgid puhastatud."}, {"text_idx": "#000001", "text": "Mul omal nu\u0308u\u0308d juhtus ku\u0308ll esimest korda, et bors\u030cipo\u0303hi oli ka\u0308a\u0308rima la\u0308inud, aga kuna kasutan kaasi korduvalt, siis vo\u0303is viga selles olla. Isegi lapsed oskavad lusikat moosipurgi kaane vahele toppida ja kuigi u\u0308ritan sellised kaaned alati a\u0308ra visata, vo\u0303ib suure arvu kaante juures ikkagi mo\u0303ni olla la\u0308bi lipsanud. U\u0308leja\u0308a\u0308nud kaks purki sellest partiist on juba otsas ja need olid korralikud."}, {"text_idx": "#000002", "text": "Aga la\u0308heme edasi. Peale otsust tuleb kokku koguda koostisained ja need puhastada ning tu\u0308keldada. Vot see on alles suur to\u0308o\u0308! Na\u0308iteks antud koguse rassolnikupo\u0303hja juures on tarvis a\u0308ra koorida ja katki lo\u0303igata u\u0308le kolme kilo ko\u0308o\u0308givilja."}, {"text_idx": "#000003", "text": "1,5 kilo kurki (mina panen va\u0308rske ja hapukurgi pooleks)"}, {"text_idx": "#000004", "text": "Mina pesen mo\u0303ned tunnid varem kruubi ja ja\u0308tan sooja veega likku."}, {"text_idx": "#000005", "text": "Siis kuumutan potipo\u0303hjas natuke rafineerimata o\u0303li (pa\u0308evalille) ja lisan sinna o\u0303li sisse riivitud porgandi ja tu\u0308keldatud sibula. Lasen haududa, kuni mass hakkab kokku vajuma (ko\u0308o\u0308givili hakkab pehmemaks minema) (umbes 15 minutit), vahepeal tuleb muidugi segada ka. Siis lisan kurgi, tomati, kruubid, soola ja suhkru. Suhkru vo\u0303ib asendada ka na\u0308iteks steviaga (suhkrulehe suhkur). Vett lisan alguses umbes 200 ml ja kui segu tundub paks, siis sujuvalt veel juurde. Vett peab kruupide pehmeks keemiseks ikka olema, aga mul on ju juba ette leotatud kruubid."}, {"text_idx": "#000006", "text": "Edasi tuleb lihtsalt vahepeal segades keeta mass va\u0308iksel tulel pehmeks. Vo\u0303ib minna minut tundi. Vahepeal vo\u0303id mekkida ka, maitseb juba algusest peale hea."}, {"text_idx": "#000007", "text": "Ko\u0303ige lo\u0303puks siis kuumutada purgid ja kaaned ning panna segu kohe kuumalt kuumadesse purkidesse. Sellest kogusest saab umbes 4 liitrit rassolniku po\u0303hja, mida siis talvel lahjendada 1:1 veega."}, {"text_idx": "#000008", "text": "PS. Meie pere lapsed loomulikult kurgisuppi ei so\u0308o\u0308. Rassolnik aga oli lapsepo\u0303lves u\u0308ks minu lemmiksuppe."}, {"text_idx": "#000009", "text": "Ideid, mida veel teha u\u0308lekasvanud kurkidega, leiab SIIT."}, {"text_idx": "#000012", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000014", "text": "This site uses Akismet to reduce spam. Learn how your comment data is processed."}, {"text_idx": "#000015", "text": "Pille Va\u0308ljatagaEma, ettevo\u0303tja, looduseso\u0303berTere! Mina olen Pille (45). Olen vabakutseline iseo\u0303ppijast fotograaf ka\u0308sito\u0308o\u0308line, matkaja, hea toidu so\u0303ber, kahe tu\u0308tre ema (12 ja 13), kes talvel elab Tallinnas ja suvel Hiiumaal. Olen avatud ka koosto\u0308o\u0308pakkumistele. Nii leht, kui ko\u0303ik lehel olevad pildid, videod ja tekstid on minu enda tehtud."}, {"text_idx": "#000017", "text": "Leave this field empty if you're human:"}, {"text_idx": "#000020", "text": "Porgandisalat viit erinevat moodi (27,485)\nMida teha u\u0308lekasvanud kurkidega? (20,428)"}, {"text_idx": "#000021", "text": "Mina loen:Kuus sidrunit - Liivi blogiIssanda loomaaed on kirjuHeli blogiTagasi EestisSofikene"}, {"text_idx": "#000022", "text": "Kuus sidrunit - Liivi blogiIssanda loomaaed on kirjuHeli blogiTagasi EestisSofikene"}]